पाएं अपने शहर की ताज़ा ख़बरें और फ्री ई-पेपरडाउनलोड करें
गुरुवार को कस्बे को मैक्रो कंटेनमेंट जोन बनाने के बाद प्रशासन को कस्बे में रह रहे लोगो की सुध लेना ही भूल गया है। पिछले तीन दिन से शराब व मेडिकल स्टोर को छोड़ कर अन्य कोई दुकान नहीं खुली है। जिसके कारण ग्रामीणों व दुकानदारों में प्रशासन के खिलाफ काफी रोष है। व्यापार मंडल ने रविवार को दुकान खोलने की अनुमति नहीं देने पर थाना में ही धरना शुरू करने की बात कही है।
व्यापार मंडल के प्रधान कुलदीप सांगवान ने बताया कि पिछले तीन दिन से घरों में कैद ग्रामीण सब्जी, फल, दूध व अन्य राशन की राह देख रहे हैं। तीन दिन से न तो कोई सब्जी की दुकान खुली है न ही कोई राशन की दुकान खोली गई है। वहीं शराब की दुकानें खुल रही हैं। क्या प्रशासन शराब के सहारे ही आमजन को जिंदा रखने की सोच रही है।
अगर रविवार तक प्रशासन द्वारा कस्बे में जरूरी राशन कि दुकानें नहीं खोली गई तो व्यापार मंडल के सदस्य व ग्रामीण थाना झोझू कलां में ही धरना शरू कर देंगे। भूखा मरने से अच्छा है कि कोविड-19 से ही मर जाए। कस्बे के बस स्टैंड पर दुकानों में निजी पानी सप्लायर द्वारा पानी की सप्लाई की जाती है, लेकिन दुकानें बंद होने से वहां भी पानी नहीं मिल रहा। इससे मेडिकल स्टोर व निजी अस्पतालों में पानी की किल्लत होने लगी है।
सब्जी व जरूरी राशन की दुकान खोलने के लिए उच्चाधिकारियों को अवगत करवाया गया है। रविवार को उच्चाधिकारियों के आदेश पर दुकान खुलवाई जाएंगी।'' -सुभाष शर्मा, ड्यूटी मजिस्ट्रेट।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn